text: Vejle vandt lokal-opgøret mod Fredericia
  28 marts 2013 kl. 16.01
  Det varede længe inden målene kom, men med to scoringer i løbet af de sidste 25 minutter vandt Vejle Boldklub Kolding lokalopgøret mod FC Fredericia 2-0 og kom resultatmæssigt godt fra forårs-starten.
  På hjemmebane vandt Vejle Boldklub Kolding med 2-0 over FC Fredericia på mål i anden halvleg af Oliver Thycosen og Henrik Bødker.
  Thycosen scorede til 1-0 midtvejs i halvlegen på et straffespark, mens Bødker nettede til slutresultatet i det sidste minut.
  Med sejren har Vejle Boldklub Kolding 35 point for 20 kampe. FC Vestsjælland topper med 37 point. 
  På tredjepladsen ligger Brønshøj med 35 point. Brønshøj har dog spillet én kamp mere end de øvrige tophold.
  
  Match-fakta:
  1-0 Oliver Thycosen (68. minut). 2-0 Henrik Bødker (90. minut).
  Tilskuere: 2.875
  